
Проект!
Наредба за изменение и допълнение на Наредба № 14 на
Общински съвет Златоград за определяне размера на местните           данъци на територията на Община Златоград (приета с Решение № Д 270 от 29.12.2009 г., изменена и допълнена с Решения № Д 554 от 30.01.2010 г., Решение № Д 774 от 27.01.2011г., Решение № Е 576/20.12.2013 г.,Решение № Ж45/29.12.2015 г. и Решение № 178/25.04.2016 г. на Общински съвет Златоград)

§ 1. В чл.2 се създава точка 8 със следното съдържание: 

„т.8 Данък върху таксиметров превоз на пътници”

§ 2.  Създава се нов Раздел VІІ „Данък върху таксиметров превоз на пътници” с чл.60-66:
„Раздел VІІ

Данък върху таксиметров превоз на пътници

Чл. 60. (1) Данъчно задължените лица, посочени в този раздел, се облагат с данък върху таксиметров превоз на пътници за извършваната от тях или от тяхно име дейност по таксиметров превоз на пътници.
(2)  За всички останали дейности данъчно задължените лица се облагат по реда на Закона за корпоративното подоходно облагане, съответно Закона за данъците върху доходите на физическите лица с изключение на случаите по глава втора, раздел VІ от Закона за местните данъци и такси.

(3) Данъчно задължени лица по този раздел са превозвачите, притежаващи удостоверение за регистрация, издадено от Изпълнителния директор на Изпълнителна агенция „Автомобилна администрация“, и разрешение за извършване на таксиметров превоз на пътници, издадено от Кмета на Община Златоград по Закона за автомобилните превози. 
Чл. 61. (1) Годишният размер на данъка върху таксиметров превоз на пътници е в размер на 300 лв. за календарната година.

(2) Данъкът върху таксиметров превоз на пътници по ал.1 се дължи от данъчно задължените лица за всеки отделен автомобил, за който е издадено разрешение за извършване на таксиметров превоз на пътници.
(3) Когато до 31 октомври на предходната година общинският съвет не е определил размера на данъка върху таксиметров превоз на пътници за следващата година, данъкът се събира на базата на действащия размер за предходната година.

Чл. 62. (1) Преди получаване на издаденото разрешение по чл. 24а, ал.1 от Закона за автомобилните превози, данъчно задължените лица подават данъчна декларация, по образец, за дължимия данък в общината. 

(2)  В декларацията по ал.1 лицата посочват обстоятелства, свързани с определянето на данъка.

(3) Данъчно задължените лица подават данъчна декларация за всички промени в обстоятелствата, които имат значение за определянето на данъка, в 7-дневен срок от настъпване на съответното обстоятелство. 

(4) При прехвърляне на предприятието на едноличен търговец, данъчна декларация се подава и от прехвърлителя, и от преобретателя, в 7-дневен срок от датата на вписване на прехвърлянето в Търговския регистър.

Чл. 63. Дължимият данък върху таксиметров превоз на пътници постъпва в приход на Община Златоград, ако разрешението за извършване на таксиметров превоз на пътници е издадено за нейната територия.

Чл. 64. (1) Когато разрешението за извършване на таксиметров превоз на пътници е издадено през течение на годината, дължимият данък за текущата година се определя по следната формула:
ДДТГ = ГДТПП х БМ, където

ДДТГ е дължимият данък върху таксиметров превоз на пътници за текущата година;
ГДТПП е размерът на годишния данък върху таксиметров превоз на пътници по чл. 61, ал. 1;
БМ е броят на месеците от текущата година, следващи месеца на издаване на разрешението за извършване на таксиметров превоз на пътници.
(2) Когато действието на разрешението за извършване на таксиметров превоз на пътници бъде прекратено през течение на годината, от платения годишен данък се възстановява недължимо внесената част, определена по следната формула:
НВДТПП = ПГДТПП х БМ, където

НВДТПП е недължимо внесената част от данъка върху таксиметров превоз на пътници за текущата година;
ПГДТПП е платеният годишен данък върху таксиметров превоз на пътници за текущата година;
БМ е броят на месеците от текущата година, следващи месеца на прекратяване на разрешението за извършване на таксиметров превоз на пътници.
Чл. 65 Данъкът по чл. 61, ал. 1 се внася преди получаване на издаденото разрешение по чл. 24а, ал. 1 от Закона за автомобилните превози.
Чл. 66 Възстановяване на надвнесен данък по чл.64, ал.2 се извършва по писмено искане на данъчно задължено лице по реда на Данъчно-осигурителния процесуален кодекс.
§ 3. Наредбата влиза в сила от 01 януари 2017 г.



                                В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

